Diari Oficial de la Generalitat Valenciana


Sumari del DOGV 9496, del 23-12-2022 (2022/11494)

RESOLUCIÓ de 12 de desembre de 2022, de la Presidència de la Generalitat, per la qual s'aprova la dissolució de l'agrupació dels ajuntaments de Vilafamés i Sant Joan de Moró per al sosteniment en comú del lloc d'intervenció.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11613


Data del document
:   12-12-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 de desembre de 2022, de la Presidència de la Generalitat, per la qual s'aprova la dissolució de l'agrupació dels ajuntaments de Vilafamés i Sant Joan de Moró per al sosteniment en comú del lloc d'intervenció. [2022/11338]  
El Ple de l'Ajuntament de Vilafamés de 6 d'octubre de 2022, acorda la dissolució de l'agrupació dels ajuntaments de Vilafamés i Sant Joan de Moró per al sosteniment en comú del lloc d'intervenció. El Ple de l'Ajuntament de Sant Joan de Moró de 6 d'octubre de 2022, acorda també la dissolució de l'agrupació dels ajuntaments de Vilafamés i Sant Joan de Moró per al sosteniment en comú del lloc d'intervenció.   
  
Les funcions d'intervenció reverteixen en els dos municipis en els llocs de Secretaria Intervenció que hi ha en cadascun d'ells.  
En el procediment de dissolució de l'Agrupació de Vilafamés i Sant Joan de Moró s'han complit els tràmits previstos en l'article 20 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, inclòs el tràmit d'audiència, la informació pública i l'informe favorable de la Diputació Provincial de Castelló.   
Vistos els antecedents indicats, i fent ús de les competències atribuïdes per l'article 9.2 del Reial decret 128/2018, de 16 de març pel qual es regula el règim jurídic dels funcionaris d'Administració Local amb habilitació de caràcter nacional; per l'article 164, apartat 2, de la Llei 8/2010, de 23 de juny, de la Generalitat, de Règim Local de la Comunitat Valenciana; i pels articles 20 i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència (DOGV núm. 9282 de 21.02.2022), resolc:  
  
Primer  
Aprovar la dissolució de l'agrupació dels ajuntaments de Vilafamés i Sant Joan de Moró per al sosteniment en comú del lloc d'intervenció.  
  
  
Segon  
Les funcions d'intervenció es duran a terme en els dos municipis en els llocs de Secretaria Intervenció que hi ha en cadascun d'ells.  
  
  
València, 12 de desembre de 2022.- La secretaria autonòmica de Cohesió Territorial i Polítiques contra el Despoblament (p.d. R 17.02.2022, DOGV 21.02.2022): Elena Cebrián Calvo.